Selle nädalastes uudistes:
Koalitsiooniväed tõrjuvad ISISe Süüriast välja.
Tuhanded inimesed on jäänud selle kõige keskele.
Näeme kristlikke misjonäre,
kes riskivad oma eluga, et neid seal päästa.
Ta on elanud 10 aastat Lähis-Idas, et võidelda CIAga terroristide vastu.
Miks kinnitab see salaagent, et USA ei peaks Süüriast lahkuma
ning kuidas mõjutab otsus kohalikku kogudust?
Teatepulga üleandmine.
Kuuleme isast ja tütrest, kes on teenistuse läbi seotud.
Rabi Yechiel Ecksteini tütar võtab nüüd teenistuse üle.
KRISTLIKU MAAILMA UUDISED
Tere kõigile!
Vaatate selle nädalasi "Kristliku maailma uudiseid".
Olen George Thomas.
ISISe terrorivalitsus on Süürias peaaegu lõppenud.
Hoolimata sellest on võitlus tekitanud humanitaarkatastroofi.
CBNi reporter Chuck Holton
on Süürias ja raporteerib kristlikust meeskonnast,
kes kaitseb süütuid ja palvetab vaenlasleeri eest.
Süüria Demokraatlikud Jõud on Lõuna-Süürias seadnud end
viimaseks lahinguks ISISe kalifaadi vastu.
Lahing on olnud julm ja kuigi SDF on püüdnud evakueerida
tsiviilelanikke lahingutsoonist on ISIS püüdnud seda takistada
ja kasutanud inimkilpidena ligi 10 000 tsiviilelanikku.
Nendel, kel õnnestub põgeneda, ei ole katsumused veel läbi.
See on SDFi kontrollpunkt,
miili kaugusel eesliinist ISISe vastu, mis asub selles suunas.
Nad on ISISe eesliinist siia jalutanud.
Naised on äärmiselt halvas seisus mõned on haavatud.
Lapsed veepuuduses, alatoidetud ja haiged.
Siin nad saavad esmaabi.
Meil on olnud raskusi naistega, kes kandsid pommiveste.
Ühel päeval lasi viis naist end õhku, seega on siin olemine üsna keerukas.
Oleme on juba kontrollinud mõningaid SDF naissõdureid,
kuid peame siiski olema ettevaatlikud ja lootma,
et naised armastavad lapsi niivõrd, et ei tee midagi nii rumalat.
Eesliini ja põgenikelaagrit
eraldab 320 km Süüria kõrbeala, kus ei leidu toitu, vett ega varjualust.
Rühm kristlasi on üle maailma läinud appi,
et aidata eesliinil inimesi nende vajadustes.
Nad on Vabad Birma Võitlejad.
Nende rajaja Dave Eubank on töötanud eesliinil 2015. aastast.
Jumal saadab Süüriasse
võimsa Püha Vaimu jõe, mis hakkab olusid muutma.
Ütlesin, et siin pole jõge vaid oleme kui piisk.
Sain vastuseks, et oleme kõik
Jumala vihmapiisad, mis vormub lõpuks jõeks.
Me ei pruugi näha seda muutuse päeva,
kuid see tuleb, kuna Jumal hoolib nendest inimestest.
USA eriüksuse ohvitser Eubank on näinud sõda üsna palju,
samuti ameerika meedikud, kes kasvasid Birma konfliktitsoonis
ning on kasutanud väljaõpet mitmete elude päästmiseks.
Dave vaatenurgast on USA taandumine Süüriast üks halvim otsus.
Sõjaliselt on nad teinud head tööd ning teevad seda siiani,
kuid peaksid selle lõpule viima ning hoidma selle avatuna.
Humanitaarvallas on olnud mitu tundi tohutu lõhe,
just eesliini ja lähima haigla vahel, mis on nelja tunni kaugusel.
Seega võid saada seal kuuli.
Ületamiseks võib minna terve päev,
teine päev sinna jõudmiseks ja neli tundi, et jõuda haiglasse.
USA võiks rajada haiglalaagrid,
millega aidata SDFil paremini elusid päästa.
Sinna saabunud on sageli raskelt haavatud.
Selle taksojuhi kodu
sai pommitabamuse, kui ta magas oma perega.
Kell kolm hommikuks oli me maja täiesti hävinenud.
Majas oli 23 inimest.
Plahvatuses jäi ellu vaid Salaam, ta poeg ja tütar.
Enne tragöödiat oli talumatu elada islamistliku kalifaadi all.
Elu oli kohutav.
Pidime kandma vett kaugelt ning sööma ellujäämiseks muru.
ISIS nõudis meil lahkumiseks raha.
Meil ei olnud raha, kuid lõpuks lasid nad meil minna.
Võiks arvata, et tsiviilisikutel
on hullumeelne reisida eesliinile nii lähedale.
See pole tavaline misjonimeeskond või turistigrupp
vaid kõrgelt haritud meedikud ja sõjaväelise väljaõppe saanud
kes on eriliselt kvalifitseeritud tegema sellist tööd,
et pakkuda abi eesliini vahelises humanitaarlõhes,
kus inimesed põgenevad ISISe ja esimese põgenikelaagri vahel.
Selle kahe punkti vahel ei ole mingit abiallikat.
Oleme selleks kutsutud ning see meeldib meile.
Oskame seda teha ja me ei karda eesliini ega lahingut.
Meil on erialased oskused,
kuid kõik on kasulik ja tõhus, kui seda juhib Jumal ise.
Need mehed andsid end SDF vägede kätte konfliktitsoonis
ning neid peetakse kahtlustatavateks ISISe võitlejateks.
Nad on haiged, näljased ning mõned haavatud.
FBR andis neile vett ja ravimeid ning Eubank palvetas nende pärast.
Issand Jeesus, palun, et õnnistaksid kõiki neid mehi.
Las nad hüüavad Sinu nime.
Mosulis kaotasime paljusid sõpru.
Sain neli korda haavata ja kaotasin oma tõlgi.
30 meest sai surma ja kolm mu meeskonnast sai haavata.
Selle kõige keskel võiks küsida, miks me aitame neid.
Seepärast, et Jumal saatis meid.
Tean hästi, et mina ei ole täiuslik.
Kui keegi tõstab käe ja palub,
et aitaksin ta välja, siis ma ka teen seda.
See on lunastus ja nii asjad muutuvad.
See on esimene kord, kui ütlen, et andestan ISISele.
See on Jumala töö minu südames.
Lõuna-Süüria, Chuck Holton CBN Newsist.
Tänan, Chuck.
Me järgmine külaline
võitles CIA salaagendina 10 aastat islami terroristidega.
Kristlane Michele Rigby Assad
saadeti Lähis-Idasse, kus ta nägi esmajoones
äärmusliku islami kurjust ning mõju kogudusele.
Ta on kirjutanud oma kogemustest raamatu "Breaking Cover."
Michele on mures ISISe võitluses Süürias ja Iraagis.
Mis tagajärjed võivad olla USA taandumisel Süüriast?
Pean seda halvaks otsuseks.
Käesolevalt on USA vägesid vähe, võrreldes paari aasta taguse ajaga.
Seda kandnud ideoloogia veel vägagi püsiv ja elujõuline.
Kui me ei vii partneritega läbi
terrorivastaseid operatsioone, tõuseb see taas esile.
Kuidas mõjutaks see Süüria kristlasi, kui USA otsustaks Süüriast taanduda?
Valitsuse kontrollaladel on kristlastel ohutu.
Kristlased on hajutatud aladel, mis jäävad Assadi kontrollist välja.
Põhja-Iraagis on terved linnad ISISe poolt hävitatud.
Kuigi kristlased tahaksid naasta koju,
maksaks nende piirkondade ehitus kümneid miljoneid dollareid.
Neil on vaja selleks rahvusvahelise kogukonna abi.
Kas tunned muret Lähis-Ida kristluse üle?
Absoluutselt.
Minu abikaasa on Egiptuse kristlane,
kes tuli tagakiusu tõttu hariduse saamiseks USAsse.
Tunnen muret, kui kuulen
paljusid kristlasi ütlemas, et ei suuda enam seda taluda
ja peavad leidma pere kasvatamiseks turvapaiga väljaspool Lähis-Ida.
Saame aidata neid inimesi, kes tahavad välja saada
ja rajada elu kaugemal, kui nad muidu peaksid,
Siiski peame toetama neid,
kes tahavad jääda nii palju kui saame
ja aitama neid toimetulekuga Lähis-Idas.
Sul oli mitu aastat tagasi võimalus kontakteeruda Lähis-Ida kristlastega.
Sul oli seal kogemus.
Kuidas see mõjutas su usku?
Sügavalt.
Kuulsin lugusid inimestest, kes põgenesid ISISe eest
ja kuidas nad on siiani meeleheitlikes olukordades.
Paljud neist leidsid Kurdistanis varjupaiga,
kuid ei saanud töökohta ega leidnud viise pere toetamiseks.
Äärmiselt raske on näha,
kuidas neid rõhutakse ja kuidas nad küsitlevad,
kas neil on tulevikku ning milline see tulevik näeb välja.
Seda on äärmiselt raske näha.
Kas moslemid loobuvad islami usust?
Esimest korda aastakümne jooksul
on Araabia kevad loonud olukorra, kus inimesed hakkavad
iseseisvalt küsimusi esitama kas siis poliitika või religiooni osas.
Inimesed julgevad öelda, et ei usu seda kõike.
Seda on siiski ohtlik teha,
kuna islami usust lahti ütlemine ei ole vastuvõetav.
Usust loobumisel peaks sind tapma.
Moslemid hakkavad ka seda küsimuse alla seadma.
Sealjuures oma usujuuri
ja kuidas nad seda praktiseerivad, mis on äärmiselt positiivne areng.
Toetame mõtte-, usu-, väljendus- ja südametunnistusvabadust.
Kuidas aitas su usk töötada CIAs?
See andis mulle vundamendi ajal,
mis oli emotsionaalselt, füüsiliselt kui vaimselt raske.
Töötasin sõjakolletes ning niivõrd raskete juhtumitega,
mis on seotud terrorismi, piinamise, tapmise ja manipulatsiooniga.
Kui sul pole seal põhialust
või kindlat eesmärki, kurnab see sind ära.
Usk Jumalasse aitas mul jääda püsima rasketes oludes.
Tänan su teenistuse eest, Michele.
Suur tänu, George.
Järgmiseks lugu isa õnnistusest.
Rabi Yechiel Eckstein
andis edasi oma õnnistuse ja teenistuse ta tütar Yaelile.
CBN esitleb "The I Wills of God".
Kuidas ületada hirm ja ärevus?
Räägime imelistest tõotustest, mida Jumal on oma lastele andnud.
Pat Robertsoni õpetuses kuuled Jumala tõotustest.
Ma päästan ta, kaitsen teda, vastan talle.
Olen temaga kitsikuses, lunastan ta, austan teda.
Täidan ta pika eaga, näitan talle oma päästet.
Näete imelisi lugusid Jumala tõotuste täitumisest.
Kogesin, et mind armastatakse ja väärtustatakse.
Jumal päästis mu elu kaks korda kolme ööpäeva jooksul.
Palusin, et Jumal annaks mulle teise võimaluse.
Vabane stressist ja meeleheitest.
Jumal ei taha, et elaksid hirmus
vaid teaksid Ta tasu neile, kes Teda armastavad.
Lisainfo aadressil www.cbn.com
Tere, olen Terry Meeuwsen.
Kas teadsid, et maailmas on tänaseks üle 148 miljoni orvu?
148 miljonit.
Õppisin orbude viletsust tundma kolme väikse tüdruku kaudu.
Veetsin abikaasaga ligi kuu aega Ukraina lastekodus,
kui ootasime kolme õe adopteerimist.
Nägin üksindust, hülgamisvalu ning igatsust armastuse järele.
Kogemus muutis mind igaveseks,
millest kasvas välja teenistus Orphan's Promise.
Tänaseks aitame orbe ja riskirühma lapsi enam kui 50 riigis.
Tuhanded lapsed on turvalistes kodudes,
saavad haridust ja õpivad eluks vajalikke oskusi.
Kutsun sind üles olema minuga pereks neile lastele.
Külasta www.orphanspromise.org, sest iga laps väärib õnnelikku elu.
Billy Grahami lapselaps
palub eestpalveid oma tädi Anne Graham Lotsi eest.
Tal läbib rinnavähi tõttu viimast keemiaravikuuri.
Lapselapse sõnul on ta veel nõrk ja kurnatud.
Ta tahab jutlustada, kuna on selleks kutsutud.
Ta tahab vaid minna välja ja jutlustada, kuid on hetkel kurnatud.
Paluge, et Jumal tervendaks ta keha ning ta saaks oma jõu tagasi,
et saaks rohkematele inimestele rääkida Kristusest.
Graham on Filipiinidel kolmepäevasel evangeeliumiõhtul.
Rabi Yechiel Ecksteini tütre sõnul
jätkub rahvusvahelise kristlaste ja juutide teenistus IFCJ.
Möödunud nädalal suri rabi Eckstein järsu südamerabanduse tagajärjel.
Ta tütre Yaeli sõnul pani Jumal tema südamele isa teenistuse.
Teenistus väljastas hiljuti video,
kus rabi Eckstein palus oma tütre üle isa õnnistust.
Jumal teab, mida Ta teeb,
kui on andnud mulle ja kõigile maailmas lapse,
kes üksnes ei mõista visiooni vaid tunneb endas kutset.
Mitte üksnes kutset
vaid kannab seda armsamal viisil kui olen seda eales suutnud.
Armastan sind.
Palvetasin seda sinu pärast
juba su sündimisest saadik igal reedesel sabati õhtul.
Jumal õnnistagu sind
nagu me emasid Saarad, Rebekat, Raahelit ja Lead.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle andku sulle rahu!
Hoolitse selle teenistuse eest.
Toida ja hari seda.
Ära lase kellelgi öelda, et see ei ole Jumalast.
Ära lase kellelgi panna end selles kahtlema
ning seda tööd tegemast.
See on minu õnnistus sulle,
et sinu elu, pere ja lapsed oleksid täis armastust ning eesmärki.
Luban sulle, issi, et annan endast parima,
kuidas Jumal mulle annab, et teha uhkeks sind ja Jumalat
ning teha, mida suudan, et teha elavaks prohvetite sõnad
mitte ainult Iisraeli rahvale vaid ka kogu maailmale.
Tean, et teed seda.
Kui kaunis õnnistus.
IFCJ ühendab juute ja kristlasi, et nad hoolitseksid holokausti
ning terrori ohvrite eest ja puuduses eakate eest.
Võite uurida nende tööst me kodulehel.
Nad jätavad maha oma kodud ja riskivad eluga, et jõuda USAsse.
Kuuled teenistustest, mis aitavad neil ellu jääda.
Vanemad!
Superraamatu piiblirakendusega saab hästi lastele Piiblit õpetada.
Tänases kiires maailmas kulub abi ära.
Tasuta Superraamatu rakenduses on lastele põnevaid asju.
Neil on lõbus Piiblit õppides, toredaid mänge mängides,
vaadates toredaid videod ja avastades Piibli sangareid.
Neil on Jumala Sõna õppides lõbus.
Lae alla Superraamatu piiblirakendus!
Elu - mõeldud täiega elamiseks.
Jeesus ütles: "Tulin andma elu
ja seda ülirohkesti."
Elu sinu peres.
Elu sinu rahaasjades.
Elu sinu kehas, meeles ja vaimus.
Elu argipäevas.
Kodulehel www.cbn.com võtame Jeesuse sõnu tõsiselt.
Tahame aidata sul avastada elu.
Elu.
Ela seda täiega!
Avasta "The I Wills of God".
Ma päästan ta, kaitsen teda, vastan talle.
Olen temaga kitsikuses, lunastan ta, austan teda.
Täidan ta pika eaga, näitan talle oma päästet.
Kogesin, et mind armastatakse ja väärtustatakse.
Jumal säästis mu elu kahel korral kolme ööpäeva jooksul.
Palusin, et Jumal annaks mulle teise võimaluse.
Lisainfo: www.cbn.com
Kesk-Ameerikas elatakse hirmus ja vaesuses,
mistõttu tahavad inimesed põgeneda oma riikidest.
Nad on valmis võtma ette
eluohtliku teekonna, et saaksid elada USAs.
CBNi reporter Jennifer Wishon
edastab meile loo ühe pere ohtlikust teekonnast Quatemalast.
Paljudele Kesk-Ameerika elanikele algab teekond USAsse selliselt.
Kümned tuhanded lahkuvad neist naabruskondadest,
milles olevad majad on kui muldpõrandaga kaardimajakesed
ja kus tuleb parema elu saamiseks ühineda vägivaldse jõuguga.
Enamik lahkujatest taotlevad paremat tulevikku.
Lastele paremat tulevikku, mida mul lapsena ei olnud.
Heidy Garcia Benitez
lahkus Hondurasest väikese tütre ja väikepojaga.
Hondurases on maailma kõrgeim tapmiste määr.
USA välisministeerium hoiatab ameeriklastel sinna reisimast.
Benitezi vend maksis giidile,
kes viis neid läbi Guatemala ja Mehhiko USA piirile.
Tegemist oli esimese korraga, mil nad lahkusid riigist.
Ta ütles, et teeme
Guatemalas peatuse, kuid jättis mind siia maha.
Ta ütles, et läheb linna asju ajama,
kuid ei tulnudki tagasi ega jätnud mulle raha.
Paremat elu otsivad ja ohtu sattunud migrandid
on sageli olnud president Trumpi ja teiste juhtide arutluses.
Ma ei arvanud, et midagi sellist võiks juhtuda.
Võtsin kaasa vaid riietekoti minule ja mu lastele ning dokumendid.
Õnneks jõudis ta siia, Guatemala linna immigratsioonimajja,
mida juhib katoliku preester Juan Luis Carvajal Tejeda.
Igal õhtul peatub siin 30 inimest.
Varjupaika pakutakse neile, kes suunduvad riigipiirile
või naasevad pärast väljasaatmist tagasi koju.
Mõnesid on röövitud või hüljatud ning on puuduses.
Varjupaiga võimaldamine on üks peamisi põhivajadusi.
Selline on migratsiooni keskuse tavapärane tuba.
Selles on kümme voodit.
Igaühel on lubatud siin peatuda vaid kaks nädalat.
Selles majas on vajadus nii suur, et plaanitakse ehitada kolmas korrus.
Tejeda ja ta meeskond
aitasid 23a Olbina Suarezil kontakteeruda oma õega,
pärast kui ta püüdis illegaalselt piiri ületada ja saadeti riigist välja.
Reis sinna oli raske.
Pidime läbima kõrbe, kus ei olnud vett ega toitu.
Seal võeti meid kinni ning viidi migratsiooniametisse.
Immigratsioonikeskuses saadeti ta psühholoogi juurde.
Maria Reyes nõustab immigrante
nende meeleheitest ja reisil tekkinud traumadest
ning püüab neilt saada teavet ja vajalikke dokumente.
Enam kui pool Guatemala elanikkonnast elab vaesuses
ning nende lapsed on maailma alatoidetuimad.
Reyes ei veena migrante ümber nende püüdes leida parem elu.
Räägin neile riskidest.
Õnneks on nad elus, kuid kas ka järgmisel korral?
Räägime järgmise katse plussidest ja miinustest.
Reyes, Tejeda ja paljud teised Kesk-Ameerikas võrdlevad
käesolevat migratsiooni USAsse nagu Euroopa pagulasrändega.
Neil on raskusi mõistmisega,
miks ameeriklased ei võta hea meelega vastu
keskameeriklastest migrante samamoodi nagu eurooplased.
Kesk-Ameerikast ja Mehhikost on saanud immigrantide kalmistu.
Küsimus on elus ja surmas.
Küsimus on elu säilitamises.
Oleme inimolendid, mitte loomad või koerad.
Pärast katsumust langetas Suarez raske otsuse.
Ma ei plaani minna tagasi USAsse.
Plaanin teha tööd ning minna eluga edasi.
Benitez teatas CBN Newsile, et plaanib otsida Guatemalas tööd,
kuna see on tema meelest ohutum kui Honduras.
Pärast raha teenimist püüab ta taaskord minna perega USAsse.
Õnneks pole Jumal mind hüljanud ega lasknud mu käest lahti.
Minu ajal Guatemalas
olen leidnud häid inimesi, kes on mind lastega aidanud.
Tänan Jumalat selle maja eest.
Olenemata, millise tuleviku migrandid valivad,
palvetab Tejeda ja meeskond, et nad leiaksid lõpuks oma tee.
Jennifer Wishon, CBN News, Guatemalas.
Austusavaldus Billy Grahamile, kelle surmast on möödas aasta.
Lähemalt pärast pausi.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
kaob valu.
Kui tuleme armastuses kokku,
sünnivad imed.
Tere, olen Terry Meeuwsen.
Kas teadsid, et maailmas on tänaseks üle 148 miljoni orvu?
148 miljonit.
Õppisin orbude viletsust tundma kolme väikse tüdruku kaudu.
Veetsin mehega ligi kuu aega Ukraina lastekodus,
kui ootasime, et adopteerida kolm õde.
Nägin üksindust, hülgamisvalu ja igatsust armastuse järele.
Kogemus muutis mind igaveseks,
millest kasvas välja teenistus Orphan's Promise.
Nüüdseks aitame orbe ja riskirühma lapsi enam kui 50 riigis.
Tuhanded on turvakodudes,
saavad haridust ja õpivad eluks vajalikke oskusi.
Kutsun sind üles olema pereks neile lastele.
Helista ekraanil oleval numbril, sest iga laps väärib õnnelikku elu.
Hallo, kas see töötab?
Hei, lapsed.
Kas teile meeldivad mängud?
Kas teile meeldib avastada?
Kuidas on?
Sulle meeldib see kindlasti.
Uus tasuta Superbooki rakendus.
Võid mängida mänge, vaadata videoid,
saada küsimustele vastuseid ning palju enamat.
Uus Superbooki rakendus.
Laadi alla kas iTunesist või Google Play keskkonnast.
Sel aastal möödub aasta Billy Grahami surmast.
Tema teenistus muutis sadade miljonite elusid üle maailma.
Charlene Aaron edastab meile loo uuest muuseumist,
mis on pühendatud evangelisti elule ja pärandile.
Billy Grahami Wheaton kolledži piirkonnas paiknev muuseum
tutvustab Ameerika pastori teenistust ja tööd.
Kui Billy Grahamile räägiti temale pühendatud muuseumist,
soovis Billy, et see ei räägiks vaid temast.
Hr Graham tahtis kohta, kuhu panna tema dokumendid.
Samuti rääkisime, milline muuseum võiks välja näha,
et see viitaks osalt hr Grahami teenistusele,
kuid räägiks enamasti evangelismist USAs.
Seega esindab see muuseum USA evangelismi.
Muuseum on osa Billy Grahami keskusest,
kus Billy Graham lõpetas 1943. a kooli
ja kus koolitatakse koondatakse kristlasi evangelismiks.
Billy Graham on kuulsaim Wheatoni kolledži vilistlane.
Billy ja Ruth käisid seal koolis, kohtusid seal ja abiellusid.
Seega Billy Grahami keskus
on meile koolis nähtav ja vaimulik meeldetuletus,
et peame siin Jeesust väga tähtsaks.
Graham pidas Jeesusest lugu ja tahame, et ka teised
väärtustaksid Jeesust, kui lahkuvad sellest kohast.
1981. aastal avatud muuseum esitleb algseid evangeliste
nagu apostel Paulus, John Wycliffe ja Martin Luther.
Grahamile pühendatud osa sisaldab portreesid,
mälestusesemeid ta isiklikust evangelisti elust,
väljavõtteid ta teenistustest ja eri evangeelsed krusaadid.
Administraatorite sõnul pole Graham muuseumi mõtteks.
Eesmärgiks on suunata inimesi Jeesuseni ja näha,
kuidas nad reageerivad evangeeliumile.
Paljud külastajad vastavad.
Hakatakse uskuma.
Oleme teinud ka tagasiside paberid.
Pärast Grahami surma tahavad paljud teada mehest,
kes kuulutas evangeeliumi ligi 215 miljonile 185 erinevas riigis.
Huvi on suur ja põnev näha, kui palju mittekristlasi külastab seda.
Billy Graham oli maailma ajaloos seega äärmiselt oluline isik.
Inimesed teavad Grahamit.
Tahame, et teataks nime, mis on üle iga nime
ja kellele viitas Billy Graham, milleks on Jeesuse nimi.
Stetzeri sõnul võtab see kokku
muuseumi sõnumi ja mehe, kes seda austab.
Pead minema läbi risti.
Kui võtad Kristuse päästja ja Issandana vastu,
on sul igavene elu ja kink, mis tuleb Jumala käest.
Näeme, kuidas see muuseum on teatud mõttes kui jätkuv krusaad.
Charlene Aaron, CBN News, Wheaton Illinois.
Tänan, et vaatasite, kohtumiseni järgmisel korral.
Jumal õnnistagu teid.
Tõlge: Mailis Mägi